આ પ્રસંગે વડોદરા ક્ષેત્રના ડાયરેક્ટર ઓફ પોસ્ટલ સર્વિસ બી.એલ.સોનલે સ્વાગત પ્રવચન સાથે આ યોજનાનો મુળભૂત ઉદેશ સમજાવતાં જણાવ્યું હતું કે ઇન્ડિયા પોસ્ટ પેમેન્ટ બેંક ટેકનોલોજીના સઘન મુલ્યો ઉમેરેલી બેંકિંગ સેવાઓ જેવી કે SMS બેંકિંગ, RTGS, I.M.P.S., E-KYC, ડિજીટલ ખાતાઓ વગેરે ન્યૂનતમ ખર્ચે પૂરી પડાશે. આ સેવાઓ ખાસ કરીને નાના અને મધ્યમ ઉધોગો, વિધાર્થીઓ, ખેડૂતો, સ્થળાંત્તર કામદારો, વરિષ્ઠ નાગરિકો અને નાના વેપારીઓના લાભાર્થે બચતખાતું અને ચાલુ ખાતાની સેવાઓ ઉપલબ્ધ કરાશે. ગ્રામિણ ક્ષેત્રોમાં ડિજીટલ ચુકવણીની નાણાકીય સાક્ષરતા અને નાણાકીય જાગૃતતાને પ્રોત્સાહિત કરાશે.